b'\n_START_ARTICLE_\nFrancoska mesta in pokrajine umetnosti in zgodovine\n_START_PARAGRAPH_\nFrancoska mesta in pokrajine umetnosti in zgodovine (francosko Villes et pays d\xe2\x80\x99art et d\xe2\x80\x99histoire) je uradna francoska oznaka za umetnostno-zgodovinska obmo\xc4\x8dja v Franciji, ki jo od leta 1985 podeljuje francosko ministrstvo za kulturo ob\xc4\x8dinam in pokrajinam za ohranjanje in spodbujanje naravne, arhitekturne in industrijske dedi\xc5\xa1\xc4\x8dine._NEWLINE_Ta zaveza je zavarovana z dogovorom med glavno upravo za dedi\xc5\xa1\xc4\x8dino (Direction g\xc3\xa9n\xc3\xa9rale des patrimoines), regionalnimi upravami (DRAC) in skupnostmi, ki jih ta zaveza zadeva. Sporazum dolo\xc4\x8da finan\xc4\x8dno in tehni\xc4\x8dno podporo Ministrstva za kulturo, obveza skupnosti pa je zagotovitev ustrezno kvalificiranega osebja, odobrenega s strani minstrstva (turisti\xc4\x8dni vodniki, animatorji,... )._NEWLINE_Svet mest in pokrajin umetnosti in zgodovine, ustanovljen leta 1995, deluje v razvoju in splo\xc5\xa1nih usmeritvah ter daje mnenja o kandidatih za podelitev oznake oz. za umik oznake ob nespo\xc5\xa1tovanju pogojev. DRAC zagotavlja izvajanje te politike na regionalnem nivoju. Kot privilegiran sogovornik mest in pokrajin za usposabljanje in nadzor osebja zagotavlja ustreznost projekta in njegovo vklju\xc4\x8ditev v kulturno krajino regije._NEWLINE_Na dan 27. junij 2011 je bilo na ta seznam vklju\xc4\x8denih 101 mesto in 52 pokrajin, poleg njih obstaja \xc5\xa1e 97 varovanih obmo\xc4\x8dij in 610 obmo\xc4\x8dij za\xc5\xa1\xc4\x8dite arhitekturne dedi\xc5\xa1\xc4\x8dine.'